શીર્ષક: GST : ખરેખર મોદી સરકારના દાવાઓ જેટલો સફળ થયો આ ટેક્સ?\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
રાત્રે બાર વાગ્યે એક એપ્લિકેશન (એપ) મારફત અમલી બનાવવામાં આવેલા ગૂડ્ઝ ઍન્ડ સર્વિસિસ ટેક્સ(જીએસટી)ને નરેન્દ્ર મોદીના વડપણ હેઠળની ભાજપની સરકારે 'ગૂડ ઍન્ડ સિમ્પલ ટેક્સ' ગણાવ્યો હતો.

કેન્દ્રીય નાણાં પ્રધાન અરુણ જેટલીએ રાજ્યોના 17 જૂના ટેક્સ અને 23 ઉપકર પર પૂર્ણવિરામ મૂકીને એક નવી કરવ્યવસ્થા અમલી બનાવી હતી, જેનો દર આખા દેશ માટે સમાન હતો.

અરુણ જેટલીના જણાવ્યા મુજબ, એક દેશ, એક ટેક્સનો હેતુ સામાન્ય લોકો પર તેની માઠી અસર ન થાય એ સુનિશ્ચિત કરવાનો હતો. 

તમે આ વાંચ્યું કે નહીં?

આ કરવ્યવસ્થાને સરકારે સ્વતંત્રતાના 70 વર્ષ પછીનો સૌથી મોટો કરસુધારો ગણાવી હતી. 

જીએસટીને એક ઐતિહાસિક પગલું ગણાવતાં વડાપ્રધાને જણાવ્યું હતું કે ભારતની પ્રગતિનો માર્ગ તેની સાથે જોડાયેલો છે. 

જીએસટી અમલી બન્યાને આ રવિવારે એક વર્ષ પૂરું થઈ ગયું. આ કરવ્યવસ્થા અમલી બન્યાની ખુશી વ્યક્ત કરવા માટે સરકાર આ વર્ષની પહેલી, જુલાઈએ 'જીએસટી ડે'ની ઊજવણી કરી રહી છે. 

દાવા, વાયદા અને આશા

નરેન્દ્ર મોદીએ દાવો કર્યો હતો કે જીએસટીને લીધે ભારતમાં રોકાણ કરનારાઓને લાભ થશે અને નિકાસ વધારવામાં મદદ મળશે. 

એ ઉપરાંત અલગ-અલગ રાજ્યોના વિકાસમાં જે ખામી રહી ગઈ છે તેનું નિવારણ થઈ શકશે. 

જોકે, સરકારે શરૂઆતમાં જ સ્પષ્ટતા કરી દીધી હતી કે જીએસટીના અમલના પ્રારંભિક સમયમાં સમસ્યાઓ સર્જાઈ શકે છે. કેટલીક સમસ્યા જોવા પણ મળી હતી. 

અનેક વસ્તુઓ પર લાદવામાં આવેલા જીએસટીનો દર 2017ના અંત પહેલાં જ ઘટાડવામાં આવ્યો હતો અને એ આ વર્ષે પણ ચાલુ રહ્યું છે. 

આ બધાની વચ્ચે અરુણ જેટલીએ શુક્રવારે સ્વીકાર્યું હતું કે જીએસટીના અમલના પહેલા વર્ષમાં પ્રત્યક્ષ કર પર તેની કોઈ અસર જોવા મળી નથી. 

અલબત, વ્યક્તિગત ઇન્કમ ટેક્સ કેટેગરીમાં પહેલા ત્રિમાસિક ગાળામાં 44 ટકા વધારે ઍડવાન્સ ટેક્સ જમા થયો છે. 

જીએસટીની સકારાત્મક તથા દૂરગામી અસર જરૂર જોવા મળશે તેવી અને નોટબંધી તથા જીએસટીના ફટકા સામે ઝઝૂમી રહેલા ભારતીય અર્થતંત્રની સ્થિતિ સુધરવાની આશા છે. 

સવાલ એ છે કે ખરેખર અનુકૂળ પરિસ્થિતિ જોવા મળી રહી છે?

આર્થિક બાબતોના જાણકાર એમ. કે. વેણુ શું માને છે?

આ 'ગૂડ ઍન્ડ સિમ્પલ ટેક્સ' તો નથી જ. આ વાત અમે કે સરકારની ટીકા કરતા લોકો નથી કહેતા, પણ સરકારના ભૂતપૂર્વ આર્થિક સલાહકાર ડો. અરવિંદ સુબ્રમણ્યમે કહી હતી. 

તેમણે અખબારોમાં લેખો લખ્યા હતા અને નાણા મંત્રાલયે આંતરિક નોંધમાં પણ લખ્યું હતું કે જીએસટી બહુ જ જટીલ ટેક્સ છે....